Document ID: 31999R1545

31999R1545
L 180/9
JURNALUL OFÍCIAL AL UNIUNII EUROPENE
REGULAMENTUL (CE) NR. 1545/1999 AL COMISIEI
din 14 iulie 1999
de modificare a Regulamentului (CE) nr. 1091/94 de stabilire a normelor de aplicare a Regulamentului (CEE) nr. 3528/86 al Consiliului privind protecția pădurilor împotriva poluării atmosferice
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3528/86 al Consiliului din 17 noiembrie 1986 privind protecția pădurilor Comunității împotriva poluării atmosferice (1), modificat ultima dată de Regulamentul (CE) nr. 307/97 (2), în special articolul 3 alineatul (2),
(1)
întrucât, în conformitate cu articolul 2 alineatul (1) liniuța a treia din Regulamentul (CEE) nr. 3528/86, scopul sistemului comunitar este de a ajuta statele membre să realizeze o supraveghere intensivă și continuă a ecosistemelor forestiere în parcele sub observație permanentă;
(2)
întrucât, în conformitate cu articolul 2 alineatul (2) din Regulamentul (CEE) nr. 3582/86, statele membre trebuie să trimită Comisiei datele colectate de rețeaua de parcele sub observație permanentă pentru supraveghere intensivă și continuă;
(3)
întrucât rețeaua a fost constituită de către statele membre în conformitate cu anexa I la Regulamentul (CE) nr. 1091/94 al Comisiei (3), modificat ultima dată de Regulamentul (CE) nr. 1390/97 (4); întrucât au fost stabilite în anexele III-X la Regulamentul (CE) nr. 1091/94 metodologia comună și formatul pentru transmiterea datelor privind inventarul continuu al stării coronamentului, inventarul stării solului și a frunzișului, măsurătorile de creștere și depunere, observațiile meteorologice și monitorizarea naturii solului;
(4)
întrucât rezultatele evaluării vegetației erbacee și arbustive sunt deja înregistrate și metodologia comună și formatul pentru transmiterea datelor se alătură Regulamentului (CE) nr. 1091/94; întrucât metodologia comună pentru măsurătorile meteorologice trebuie actualizată;
(5)
întrucât măsurile prevăzute în prezentul regulament sunt în conformitate cu avizul Comitetului forestier permanent,
ADOPTĂ PREZENTUL REGULAMENT:
Articolul 1
Regulamentul (CE) nr. 1091/94 se modifică după cum urmează:
1.
Articolul 1 alineatul (2) se înlocuiește cu următorul text:
„(2) Pe parcelele sub observație permanentă se va realiza o supraveghere intensivă și continuă a ecosistemelor forestiere. Această supraveghere include inventarierea continuă a stării coronamentului, inventarierea stării solului și a frunzișului și măsurători privind modificările de creștere, ratele de depunere, condițiile meteorologice, eșantionarea și analiza naturii solului și evaluarea vegetației erbacee și arbustivă, conform unor metode de eșantionare obiective și unor metode stabilite de analiză recunoscute.”
2.
Articolul 1 alineatul (4) se înlocuiește cu următorul text:
„Detaliile tehnice pentru prevederile prezentului articol sunt stabilite în anexele de la III la XI.”
3.
La articolul 2 alineatul (1), după ultima liniuță se introduce următoarea liniuță:
„-
să facă evaluări ale vegetației erbacee și arbustivă”.
4.
Anexa I se înlocuiește cu anexa I la prezentul regulament.
5.
Anexa II se înlocuiește cu anexa II la prezentul regulament.
6.
Anexa VIIa se modifică în conformitate cu anexa III la prezentul regulament.
7.
Anexa IX se înlocuiește cu anexa IV la prezentul regulament.
8.
Anexa V la prezentul regulament se adaugă ca anexa XI.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 iulie 1999.

Labels: 6
20